Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: során fordítsanak fokozottabb figyelmet a kérelemben foglaltakra; valamint arra, hogy a közgyűlés által hozott határozatok minden esetben tartalmazzák az államigazgatási eljárás általános szabályairól szóló 1957. évi IV. törvény által
Paragraph Index: 1082

során fordítsanak fokozottabb figyelmet a kérelemben foglaltakra; valamint arra, hogy a közgyűlés által hozott határozatok minden esetben tartalmazzák az államigazgatási eljárás általános szabályairól szóló 1957. évi IV. törvény által kötelezően előírt tartalmi kellékeket, különös tekintettel a jogorvoslati lehetőségekre és azok igénybevételének szabályaira. A jelentésben tett ajánlásokat a címzett elfogadta. A főjegyző levelében leírta, hogy 1997-ben a térítési díjak felülvizsgálatának száma megközelítőleg 700 volt, a határozatokkal kapcsolatos érdemi és adminisztratív feladatokat egy ügyintéző végezte, feltehetőleg ez okozta a mulasztásokat. OBH 9179/1997. Az Alkotmány 70/E. §-ában védett szociális biztonsághoz, valamint az Alkotmány 2. § (1) bekezdésében deklarált jogállamiságból fakadó jogbiztonsághoz való alkotmányos jogokkal összefüggésben visszásságot okoz, ha a panaszos azért nem tudja érvényesíteni előrehozott nyugdíjigényét, mert a szolgálati idejének figyelembevételét lehetővé tevő jogszabályt hatályon kívül helyezték, új pedig még nincs, illetve az csak előkészítés alatt van. Teljes szöveg: 3.2. alfejezetben. OBH 9362/1997. Az Alkotmány 2. § (1) bekezdésében deklarált jogállamiságból fakadó jogbiztonság követelményével, valamint a 70/E. §-ában védett szociális biztonsághoz való joggal összefüggésben visszásságot okoz, ha a panaszos előnyugdíj-igényjogosultságát azért utasítják el, mert a korábbi szociálpolitikai egyezmény megszűnt, új jogszabályt pedig még nem alkottak. Teljes szöveg: 3.2. alfejezetben. OBH 9524/1997. Nem állapítható meg az Alkotmány 2. § (1) bekezdésében deklarált jogállamiságból fakadó jogbiztonság követelményével és az Alkotmány 70/E. §-ában deklarált szociális biztonsághoz való joggal összefüggésben visszásság, ha a helyi önkormányzat a jogszabályi előírásoknak nem tesz eleget, de a jogszabályi előírások megsértése miatt az érintettnek nem származik hátránya. Teljes szöveg: 3.2. alfejezetben. OBH 9874/1997. Nem állapítható meg az Alkotmány 2. § (1) bekezdésében deklarált jogállamiságból fakadó jogbiztonság követelményével és az Alkotmány 70/E. §-ában megfogalmazott szociális biztonsághoz való joggal összefüggésben visszásság, ha a helyi önkormányzat eljárása megfelel a jogszabályoknak, és csupán anyagi lehetőségeihez mérten támogatja a rászorulókat. A panaszos a beadványában sérelmezte, hogy Budapest XXII. Kerület Önkormányzata nem támogatta, és letiltatta nyugdíjából a szociális kölcsön esedékes részét. A vizsgálat során kapott tájékoztatás szerint az önkormányzat a panaszossal kríziskölcsönről kötött szerződést. A panaszos a nyilvántartások szerint a lejáratkor a kölcsön részleteit nem teljesítette, ezért a Polgármesteri Hivatal Adóügyi Irodája letiltatta az összegeket a panaszos nyugdíjából. Az állampolgári jogok országgyűlési biztosának általános helyettese megállapította, hogy a szociális igazgatásról

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes